**Fremmedspråk og arbeidslivsfag**Engelsk er obligatorisk i norsk skole. I tillegg er det mulig å velge et ekstra fremmedspråk fra og med 8. trinn. På Tinntjønn ungdomsskole velger elevene mellom fremmedspråket spansk eller faget arbeidslivsfag.

Det er imidlertid frivillig med et ekstra fremmedspråk på ungdomsskolen. Opplever du at språk er vanskelig eller ikke er motivert for å lære et nytt språk, kan arbeidslivsfag være et praktisk alternativ. Språkkompetanse er vel og merke en viktig ressurs i fremtidig yrkesliv. Det er ikke alltid det er tilstrekkelig eller tilfredsstillende med engelskkompetanse.

Studieforberedende utdanningsprogram: Når elevene senere skal søke seg inn på videregående skole, så må elevene ha ekstra fremmedspråk dersom de ønsker å gå studieforberedende utdanningsprogram. Det er obligatorisk for elevene å ha ekstra fremmedspråk over 2 år på videregående skole, på studieforberedende utdanningsprogram, men elever som ikke har hatt ekstra fremmedspråk på ungdomsskolen, må ha dette over 3 år på videregående skole. Dette innebærer at de elevene som ikke har hatt fremmedspråk på ungdomsskolen mister muligheten til å få tilleggspoeng ved å ha fremmedspråk som valgfag 3. året på videregående skole.

Yrkesfaglig utdanningsprogram: Elever som søker seg til yrkesforberedende utdanningsprogram trenger ikke språkfag, men kan ha personlig fordel av å ha hatt dette i ungdomsskolen. Det vil da kunne være lettere for dem å kommunisere med fremmedspråklige i arbeidslivet. Skulle en elev som ikke har hatt ekstra fremmedspråk senere ønske å studere, så kan «påbygg» tas og da er det ingen krav om ekstra fremmedspråk.

|  |  |
| --- | --- |
| **Spansk** | **Arbeidslivsfag** |
| Mål for opplæringen er at eleven skal kunne* lytte til og forstå enkel og tydelig tale om personlige og dagligdagse emner
* delta i enkle samtaler i dagligdagse situasjoner om aktiviteter og kjente emner
* muntlig fortelle om dagligliv og opplevelser og uttrykke meninger, også spontant
* lese og forstå tilpassede og enklere autentiske tekster om personlige og dagligdagse emner
* skrive enkle tekster om dagligliv og opplevelser som forteller, beskriver og informerer, med og uten hjelpemidler
* bruke enkle språklige strukturer, regler for uttale og rettskriving og språkets offisielle alfabet eller tegn for å kommunisere på en situasjonstilpasset måte
* bruke relevante lærings- og kommunikasjonsstrategier, digitale ressurser og erfaringer fra tidligere språklæring i læringsprosessen
* utforske og beskrive levemåter, tradisjoner og geografi i områder der språket snakkes, og se sammenhenger med egen bakgrunn
* utforske og beskrive kunstneriske og kulturelle uttrykk fra områder der språket snakkes, og gi uttrykk for egne opplevelser

Elevene får karakter i faget som er tellende på vitnemålet. | Mål for opplæringen er at eleven skal kunne* undersøke behov for varer og tjenester på skolen og i lokalsamfunnet
* planlegge praktiske og yrkesrettede arbeidsoppdrag
* produsere og levere varer og tjenester etter kvalitetskrav
* bruke fagbegreper, arbeidsmetoder, verktøy, materialer og teknologi tilpasset arbeidsoppdrag og begrunne valg
* samarbeide, fremme forslag og delta i beslutninger i et arbeidsfellesskap
* ivareta bærekraftige prinsipper i alle deler av arbeidsoppdraget
* beskrive og vurdere risiko, og følge etiske retningslinjer og arbeidslivets regler i arbeidsoppdraget
* vurdere sin egen og gruppens arbeidsinnsats, arbeidsprosess og arbeidsoppdragets resultat

Elevene får karakter i faget som er tellende på vitnemålet. |